ՏԵՂԵԿԱՏՎՈՒԹՅՈՒՆ

ՀՀ ՎԵՐԱՀՍԿԻՉ ՊԱԼԱՏԻ ԽՈՐՀՐԴԻ ՈՐՈՇՄԱՄԲ ՀԱՍՏԱՏՎԱԾ 2016 ԹՎԱԿԱՆԻ ՀԱՇՎԵՏՎՈՒԹՅԱՆ ՄԵՋ ԱՐՋԱՆԱԳՐՎԱԾ ԹԵՐՈՒԹՅՈՒՆՆԵՐԻ ՎԵՐԱՑՄԱՆ ՈՒՂՂՈՒԹՅԱՄԲ ԿԱՏԱՐՎԱԾ ԱՇԽԱՏԱՆՔՆԵՐԻ ՄԱՍԻՆ

ՀՀ Վերահսկիչ պալատի խորհրդի 2017թ. մարտի 30-ին հաստատված ՀՀ Վերահսկիչ պալատի 2016 թվականի տարեկան հաշվետվությունը քննարկվել է մարզպետարանում` համապատասխան ստորաբաժանման մասնագետների, մարզպետարանի աշխատակազմի Իջևանի, Դիլիջանի, Բերդի և Նոյեմբերյանի ՍԱՏԳ-ների պետերի մասնակցությամբ: Քննարկման ընթացքում ներկայացվել են վերահսկողության արդյունքում արված հիմնական եզրահագնումները, գործակալության կամ քաղաքացու կողմից արված խախտումները: ՍԱՏԳ-ների պետերի կողմից տրվել են անհրաժեշտ բացատրություններ կատարված խախտումների և դրանց վերացման ուղղությամբ իրականացվող աշխատանքների մասին, որոնք կրում են շարունակական բնույթ: Միաժամանակ, վերահսկողության արդյունքում արձանագրված խախտումները և թերությունները վերացնելու և դրանք հետագայում բացառելու նպատակով ՍԱՏԳ-ների պետերին ՀՀ Տավուշի մարզպետարանի աշխատակազմի ղեկավարի տեղակալի կողմից 17.05.2017թ. թիվ 07/14.1/2026-17 գրությամբ տրվել են հանձնարարականներ.

* միջոցներ ձեռնարկել վերահսկողության արդյունքում արձանագրված խախտումները և թերությունները վերացնելու ուղղությամբ,
* բարձրացնել գործակալությունների պատասխանատվությունը հարակից բազաներով ստացված տեղեկատվության իրացման, եռամսյակային հրատապ դրամական օգնության տրամադրման, հավաքագրված տեղեկատվությունը սոցիալական անձնագրերում մուտքագրման և գործերում առկա հիմքերի հավաստաիության նկատմամբ,
* կատարված աշխատանքների վերաբերյալ պարբերաբար ներկայացնել տեղեկատվություն:

ՀՀ Վերահսկիչ պալատի կողմից մարզպետարանի աշխատակազմի ՍԱՏԳ-ներում կատարված վերահսկողության արդյունքում արձանագրվել են սխալ տեղեկատվության արդյունքում ընտանիքներին ավել վճարված ետգանձման գումարներ, որոնք պետք է սահմանված կարգի համաձայն ետ գանձվեն: Այսպես.

Իջևանի ՍԱՏԳ-ում արձանագրվել է 11 խախտում, ետգանձման ենթակա գումարը կազմել է 1336500 դրամ: Սոցիալական համագործակցության համակարգող խորհրդի առաջարկությամբ, ՀՀ կառավարության որոշմամբ սահմանված կարգի համաձայն մարվել է 837500 դրամ, իսկ ընտանիքներից ետգանձված գումարի չափը կազմում է 246000 դրամ: Ընտանիքների հետ կազմված են ժամանակացույցեր և սահմանված կարգով, ժամկետներին համապատասխան մուծումները կատարվում են: 15.05.2017թ. դրությամբ մնացորդը 253000 դրամ է:

Դիլիջանի ՍԱՏԳ-ում արձանագրվել է 9 խախտում, ետգանձման ենթակա գումարը կազմել է 916500 դրամ: Սոցիալական համագործակցության համակարգող խորհրդի առաջարկությամբ գումարներ չեն մարվել: Ընտանիքներից ետգանձված գումարի չափը կազմում է 283700 դրամ: Ընտանիքների հետ կազմված են ժամանակացույցեր և սահմանված կարգով, ժամկետներին համապատասխան մուծումները կատարվում են: 15.05.2017թ. դրությամբ մնացորդը 632800 դրամ է:

Բերդի ՍԱՏԳ-ում արձանագրվել է 23 խախտում, ետգանձման ենթակա գումարը կազմել է 1631000 դրամ: Սոցիալական համագործակցության համակարգող խորհրդի առաջարկությամբ, ՀՀ կառավարության որոշմամբ սահմանված կարգի համաձայն մարվել է 691500 դրամ, իսկ ընտանիքներից ետգանձված գումարը կազմում է 783500 դրամ: Ընտանիքների հետ կազմված են ժամանակացույցեր և սահմանված կարգով, ժամկետներին համապատասխան մուծումները կատարվում են: 15.05.2017թ. դրությամբ մնացորդը 156000 դրամ է:

Նոյեմբերյանի ՍԱՏԳ-ում արձանագրվել է 27 խախտում, ետգանձման ենթակա գումարը կազմել է 1817000 դրամ: Սոցիալական համագործակցության համակարգող խորհրդի առաջարկությամբ, ՀՀ կառավարության որոշմամբ սահմանված կարգի համաձայն մարվել է 848000 դրամը: Ընտանիքներից ետգանձված գումարը կազմում է 573000 դրամ: Ընտանիքների հետ կազմված են ժամանակացույցեր և սահմանված կարգով, ժամկետներին համապատասխան մուծումները կատարվում են: 15.05.2017թ. դրությամբ մնացորդը 396000 դրամ: Աշխատանքները շարունակվում են:

ՀՀ ՏԱՎՈՒՇԻ ՄԱՐԶՊԵՏԱՐԱՆԻ ԱՇԽԱՏԱԿԱԶՄԻ ԱՌՈՂՋԱՊԱՀՈՒԹՅԱՆ ԵՎ ՍՈՑԻԱԼԱԿԱՆ ԱՊԱՀՈՎՈՒԹՅԱՆ ՎԱՐՉՈՒԹՅՈՒՆ